**Ադամ Ջորջ Փիթի** (անգլ.՝ Adam George Peaty; դեկտեմբերի 28, 1994(1994-12-28), Uttoxeter, East Staffordshire, Սթաֆորդշիր, Սթեֆորդշիր, Արևմտյան Միդլենդս, Անգլիա, Միացյալ Թագավորություն), բրիտանացի լողորդ, եռակի օլիմպիական չեմպիոն (2016 և 2020), աշխարհի 8-ակի չեմպիոն, Եվրոպայի 16-ակի չեմպիոն, «կարճ ջրի» Եվրոպայի չեմպիոն, Համագործակցության խաղերի 4-ակի չեմպիոն, աշխարհի ռեկորդակիր 50 և 100 մետր բրասների վրա։ Բրիտանական կայսրության շքանշանի սպա (OBE): Համարվում է պատմության լավագույն լողորդներից մեկը։

Կենսագրություն
--------------

2015 թվական
2013 թվականին Ադամ Փիթին իր նորամուտը նշեց կարճ ջրի Եվրոպայի առաջնությունում, բայց մնաց առանց մրցանակների։

2014 թվականին Համագործակցության խաղերում նվաճել է 2 ոսկե և արծաթե մեդալ։ Այնուհետև Եվրոպայի առաջնությունում նվաճեց 4 «ոսկի», ընդ որում՝ 50 մ բրասով գերազանցեց համաշխարհային ռեկորդ։ Կարճ ջրի աշխարհի առաջնությունում նվաճել է երեք արծաթե մեդալ։ Նույն թվականին Ադամին ճանաչեցին Եվրոպայի տարվա լավագույն լողորդ։

2015 թվականին ազգային առաջնությունում նա համաշխարհային ռեկորդ սահմանեց 100 մետր բրասով։ Աշխարհի առաջնությունում դարձել է առաջինը 100 մետր մրցատարածությունում։ Այնուհետև կիսաեզրափակչում 50 մետր հեռավորության վրա նա սահմանեց նոր համաշխարհային ռեկորդ, Այնուհետև կիսաեզրափակչում 50 մետր հեռավորության վրա նա սահմանեց նոր համաշխարհային ռեկորդ, իսկ եզրափակչում նա հաղթեց այս հեռավորության մրցումներում, այնուհետև նվաճեց երրորդ ոսկե մեդալը խառը համակցված փոխանցումավազքում՝ սահմանելով համաշխարհային ռեկորդ։

2016 թվականին նա թարմացրեց Ռիոյի Օլիմպիական խաղերի համաշխարհային ռեկորդը՝ հաղթելով 100 մետր բրասով եզրափակիչ լողը՝ 57,13 արդյունքով։ Համակցված փոխանցումավազքում Ադամը Մեծ Բրիտանիայի հավաքականի կազմում դարձել է արծաթե մեդալակիր։

2018 թվականին Եվրոպայի տնային առաջնությունում Ադամ Փիթին կրկին թարմացրեց համաշխարհային ռեկորդը «հարյուր մետր»-ում (արդյունքը՝ 57,10 վրկ)։

Հուլիսի 22-ին կորեական Կվանջուում կայացած աշխարհի 2019 թվականի առաջնությունում ոսկե մեդալ է նվաճել 100 մետր բրաս մրցաձևում։ Մեկ օր առաջ այդ տարածությունում համաշխարհային ռեկորդ էր սահմանել՝ 56,88 վայրկյան։ 2019 թվականի աշխարհի առաջնությունը երրորդն էր անընդմեջ, որտեղ Փիթին ոսկե դուբլ գրանցեց 50 և 100 մետր բրասերում։

2021 թվականի մայիսին Հունգարիայի մայրաքաղաք Բուդապեշտում կայացած Եվրոպայի առաջնությունում Ադամը 100 մետր բրաս մրցատարածությունում նվաճել է ոսկե մեդալ՝ ցույց տալով 57,66 վայրկյան ժամանակ։ 50 մետր հեռավորության վրա բրասով նույնպես նվաճեց ոսկե մեդալ՝ լողալով եզրափակիչ լողալով 26,21 վայրկյանում։

Տոկիոյի Օլիմպիական խաղերում, որոնք տեղի են ունեցել 2021 թվականին, նա ոսկի է նվաճել 100 մետր բրասով, 4×100 մետր խառը համակցված փոխանցումավազքում և արծաթ՝ 4×100 մետր տղամարդկանց համակցված փոխանցումավազքում։

2023 թվականին դադար է վերցրել ելույթներից, սակայն հայտարարել Է, որ մտադիր է մասնակցել 2024 թվականի Փարիզի Օլիմպիական խաղերին։

2024 թվականի փետրվարին Դոհայում կայացած աշխարհի առաջնությունում 100 մետր բրաս մրցաձևում նվաճել է բրոնզե մեդալ՝ եզրափակչում 0,53 վայրկյան զիջելով Նիկ Ֆինկին։ 50 մետր մրցատարածությունում բրասով 26.77 արդյունքով զբաղեցրել է 4-րդ տեղը։

Լաֆբորոյի համալսարանում սովորելու ընթացքում Փիթին հանդիպել է համալսարանի ուսանողուհի Իրինեդ Մունրոյի հետ։ 2020 թվականի սեպտեմբերի 11-ին զույգը ունեցավ որդի՝ Ջորջ-Անդերսոն Ադետոլա Փիթին։

Փիթիի արդյունքները Օլիմպիական խաղերում
--------------------------------------

*Կանաչով ընդգծված է մասնակցությունը եզրափակիչ լողերին*

| Дистанция | 2016 | 2020 |
| --- | --- | --- |
| 100 մետր բրասով | 01 1st | 01 1st |
| Համակցված փոխանցումավազք 4×100 մ | 02 2nd | 02 2nd |
| Խառը համակցված փոխանցումավազք 4×100 մ | Չկա տվյալ | 01 1st |

Ծանոթագրություններ
------------------

1. 1 2
2. ↑  "Glasgow 2014 — Adam Peaty Profile". Արխիվացված from the original on 2016 թ․ մարտի 3. Retrieved 2015 թ․ օգոստոսի 5. `{{cite web}}`: no-break space character in `|title=` at position 13 (help)
3. ↑  "Swimmers Of The Year". Արխիվացված from the original on 2015 թ․ դեկտեմբերի 28. Retrieved 2016 թ․ հունվարի 6.
4. ↑  "BBC Sport — World Swimming Championships: Adam Peaty wins breaststroke gold". Արխիվացված from the original on 2015 թ․ օգոստոսի 6. Retrieved 2015 թ․ օգոստոսի 5. `{{cite web}}`: no-break space character in `|title=` at position 10 (help)
5. ↑  "M50 Breaststroke Semi: Adam Peaty Bypasses FINA Farce With 26.42 World Record". Արխիվացված է the original 2015 թ․ օգոստոսի 9-ին. Retrieved 2015 թ․ օգոստոսի 5.
6. ↑  "Архивированная копия". Արխիվացված է the original 2017 թ․ օգոստոսի 3-ին. Retrieved 2015 թ․ օգոստոսի 5.
7. ↑  "Результаты Чемпионата Европы 2021 по водным видам спорта. На 10 — 23 мая 2021 | Все о Боевых Искусствах и Спорте" (in ռուսերեն). Արխիվացված from the original on 2021 թ․ մայիսի 23. Retrieved 2021 թ․ մայիսի 23.
8. ↑  "Adam Peaty Is Becoming A Father In September". *SwimSwam* (in ամերիկյան անգլերեն). 2020 թ․ ապրիլի 20. Արխիվացված from the original on 2020 թ․ հոկտեմբերի 9. Retrieved 2020 թ․ հոկտեմբերի 23.
9. ↑  "Adam Peaty and Girlfriend Eiri Munro Welcome Baby Boy". *Swimming World News* (in ամերիկյան անգլերեն). 2020 թ․ սեպտեմբերի 12. Արխիվացված from the original on 2020 թ․ հոկտեմբերի 11. Retrieved 2020 թ․ հոկտեմբերի 23.